stanford-oval/wikipedia huggingface dataset:
Waltteri Lehtonen

| Waltteri Lehtonen> Henkilötiedot |
| --- | --- |
Syntynyt: 4. kesäkuuta 1993 (ikä 31) Keuruu, Suomi
Kansalaisuus:   Suomi
Jääkiekkoilija
Lempinimi:  Jallu
Pelipaikka:  keskushyökkääjä
Maila:  vasen
Pituus:  189 cm
Paino:  89 kg
Pelaajaura
Pääsarjaura:  2015–
Aik. seurat:  JYP-Akatemia (Mestis) JYP (SML) KeuPa HT (Mestis) D-Kiekko (S-S) Hermes (Mestis) Meudon HC (Ranska3) HG Dunkerque (Ranska2) EC Bregenzerwald (AlpsHL) EC Kitzbühel (AlpsHL)
Waltteri Lehtonen (s. 4. kesäkuuta 1993 Keuruu) on suomalainen jääkiekkoilija. Hän on pelipaikaltaan oikea laitahyökkääjä. Lehtonen on pelityyliltään puolustava hyökkääjä.
Ura

Lehtonen on KeuPa HT:n kasvatti. Hän siirtyi C-juniori-ikäisenä JYPiin kaudeksi 2008–2009. Lehtonen oli seuraavalla kaudella 2009–2010 seuran B-nuorten paras pistemies tehoilla 15+19=34. Hän voitti kauden päätteeksi B-nuorten I-divisioonan hopeaa. Kaudella 2012–2013 Lehtonen oli JYPin A-nuorten toiseksi paras pistemies Arttu Likolan kanssa tehoilla 13+16=29. Kaudella 2013–2014 hän oli joukkueen paras pistemies ja syöttäjä tehoilla 13+27=40.
Kaudeksi 2014–2015 Lehtonen teki vuoden mittaisen Mestis-sopimuksen JYP-Akatemian kanssa. Hänen tulokaskautensa toi siellä 34 runkosarja- ja viidessä playoff-ottelussa tehot 4+8=12. Kaudella 2015–2016 Lehtonen oli JYP-Akatemian paras pistemies ja syöttäjä tehoilla 7+19=26. Hänellä oli myös yli puolet kaudesta pelanneista joukkueen paras teholukema (0). Lehtonen debytoi kauden aikana myös JYPin SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 28. marraskuuta 2015 Tampereen Ilvestä vastaan. Lehtonen merkittiin JYPin nelosketjun vasempaan laitaan Mikko Virtasen ja Joel Sundin viereen. Hän sai ottelussa jääaikaa 6.57 minuuttia. Lehtonen teki myös liigauransa avausmaalin.
Lehtonen nimettiin kaudeksi 2015–2016 JYP-Akatemian varakapteeniksi. Kaudella 2016–2017 hän oli tehoilla 15+21=36 joukkueen paras maalintekijä ja toiseksi paras pistemies Riku Pitkäsen jälkeen. Akatemian kausi päättyi kuitenkin putoamiseen Suomi-sarjaan ja joukkue lopetti tähän myös toimintansa. Kaudeksi 2017–2018 Lehtonen palasi vuoden mittaisella Mestis-sopimuksella kasvattajaseuraansa KeuPaan. Hänet nimettiin joukkueen kapteeniksi. Lehtosen runkosarja päättyi kuitenkin jo joulukuun 2017 lopulla nilkkavammaan ja hän palasi kokoonpanoon vasta pudotuspeleissä. Lehtosen KeuPan kapteenina korvasi Markus Jokinen, joka jatkoi tehtävässään Lehtosen kuntoutumisesta huolimatta kauden loppuun. Hän voitti kauden päätteeksi Mestiksen mestaruuden.
Kaudeksi 2018–2019 Lehtonen nimettiin takaisin KeuPa HT:n kapteeniksi. Hän johdatti joukkueen kauden päätteeksi Mestis-hopeaan. Kauden jälkeen Lehtonen piti taukoa jääkiekosta, kunnes hän jatkoi harjoittelua syyskaudella. Joulukuussa 2019 Lehtonen palasi KeuPaan alustavasti kuukauden mittaisella koesopimuksella. Hänen koejaksonsa päätettiin kuitenkin jo kolmen ottelun jälkeen vuoden 2020 vaihteessa. Pari viikkoa myöhemmin Lehtonen siirtyi loppukauden kattavalla sopimuksella Suomi-sarjajoukkue D-Kiekkoon. Siirtotakarajalla helmikuussa hän palasi Mestikseen ja siirtyi loppukauden kattavalla sopimuksella Kokkolan Hermekseen.
Lehtonen siirtyi kaudeksi 2020–2021 vuoden mittaisella sopimuksella Ranskan kolmanneksi korkeimmalle sarjatasolle FFHG Division 2:n Meudon Hockey Clubiin. Hän pelasi siellä vain yhden ottelun tehopistein 2+2=4. Helmikuussa 2021 Lehtonen siirtyi loppukauden kattavalla sopimuksella sarjatasoa ylemmäs FFHG Division 1:n Corsaires de Dunkerqueen. Kaudeksi 2021–2022 hän siirtyi vuoden mittaisella sopimuksella monikansallisen Alps Hockey Leaguen itävaltalaisjoukkue EC Bregenzerwaldiin. Joukkuetta valmentaa suomalainen Markus Juurikkala.
Värivaraus

Protonilla on kaksi u-kvarkkia ja yksi d-kvarkki, jotka vaihtelevat värivarauksiaan gluonien (aallot) välittämän vahvan vuorovaikutuksen avulla. Kokonaisvärivaraus pysyy kuitenkin nollana.
Hiukkasfysiikassa väri ei tarkoita mitään silmin havaittavaa väriä, vaan sillä kuvataan erästä kvarkkien ja gluonien ominaisuutta kvanttiväridynamiikan teoriassa.
Teorian synty

Normaaleissa olosuhteissa kvarkit ovat sitoutuneita hadroneiksi, mutta Paulin kieltosäännön mukaan kaksi tai useampi samanlainen fermioni ei voi olla täysin samassa kvanttitilassa yhtä aikaa, eli saman hadronin sisällä olevat kvarkit eivät saa olla täysin samassa kvanttitilassa. Jotta kieltosääntö ei rikkoontuisi, Oscar W. Greenberg esitti, että kvarkeilla on oltava värivaraus, joita on kolme erilaista. Tällöin hadronin sisällä olevien kvarkkien kvanttitila ei ole täysin identtinen, koska jokaisella niistä on eri väri.
Ominaisuudet

Värivaraus on jossain määrin analoginen kvanttisähködynamiikan (QED):n kuvailemalle sähkövaraukselle, sillä kumpikin ominaisuuksista on kvantittunut ('määrällinen'). Lisäksi sekä värivarausta kuljettava hiukkanen gluoni, että sähkövarausta kuljettava hiukkanen fotoni ovat kummatkin massattomia. Oleellinen ero väri- ja sähkövarauksen välillä on se, että fotoni ei itse ole sähköisesti varautunut, kun taas gluonilla on värivaraus.
Yksikään kvarkki ei ole värivaraukseton, vaan jokaisella kvarkilla on yksi ns. pääväreistä: punainen, sininen tai vihreä. Vastaavasti antikvarkilla on jokin antiväreistä, joita ovat antipunainen, antisininen ja antivihreä. Gluoneilla on kahdeksan erilaista väriyhdistelmää ja ne koostuvat pääväristä ja jostakin antiväristä, esimerkiksi punaisesta ja antivihreästä.
Kvanttiväridynamiikan mukaisesti hadronien kokonaisvärivaraus on oltava nolla. Värivaraus on nolla, jos hadronilla on joko kaikki kolme pääväriä (baryoni), kaikki kolme antiväriä (antibaryoni) tai väri ja sitä vastaava antiväri (mesoni). Hadronin sisällä olevat kvarkit vaihtelevat värejä keskenään vahvaa vuorovaikutusta välittävien gluonien avulla. Tätä tapahtuu jatkuvasti ja prosessi on hyvin nopea. Tällöinkin hadronin sisällä kvarkkien kokonaisvärivaraus pysyy nollana.
Aiheesta muualla

Tuorlan Observatorio - Kvarkki (Arkistoitu – Internet Archive)
Hiukkasseikkailu - Värivaraus
SLAC - Color charge (Arkistoitu – Internet Archive) (englanniksi)
Scholarpedia: Color charge (englanniksi)
Birgitta Dahl

| Birgitta Dahl |
| --- | --- |

Ruotsin valtiopäivien puhemies
 3.10.1994–30.9.2002  
Monarkki:  Kaarle XVI Kustaa
Pääministeri:  Carl Bildt Ingvar Carlsson Göran Persson
Edeltäjä:  Ingegerd Troedsson
Seuraaja:  Björn von Sydow
Kansanedustaja
 1969–2002  
Henkilötiedot
Syntynyt: 20. syyskuuta 1937
Kuollut: 26. marraskuuta 2024 (87 vuotta)
Puoliso:  Enn Kokk (vih. 1986)
Tiedot
Puolue:  Ruotsin sosiaalidemokraattinen työväenpuolue
Rut Birgitta Dahl (20. syyskuuta 1937 – 26. marraskuuta 2024) oli ruotsalainen sosiaalidemokraattisen työväenpuolueen poliitikko. Hän istui Ruotsin valtiopäivillä vuosina 1969–2002.
Dahl oli valtiopäivien puhemies vuosina 1994–2002. Hän oli aiemmin toiminut vuosina 1982–1990 maansa energia- ja vuosina 1986–1991 ympäristöministerinä.
Dahlin puolisona oli vuodesta 1986 poliitikko Enn Kokk. Myös hänen tyttärensä Anna Berger Kettner (s. 1961) on poliittinen vaikuttaja.
Dahl on todennut Ruotsin radiossa, että suurin osa siitä, mitä sanottiin Kambodžan vallankumouksesta, oli valetta ja spekulointia.
Suomen Pankin pääjohtaja

| Suomen Pankin pääjohtaja |
| --- | --- |
 
 
 Nykyinen Olli Rehn 12. heinäkuuta 2018 lähtien
Nimittäjä:  Suomen tasavallan presidentti
Kauden pituus:  7 vuotta
Perustettu:  12. joulukuuta 1811
Ensimmäinen:  Claes Johan Sacklén
Kotisivut:  
Suomen Pankin pääjohtaja on Suomen Pankin johtokunnan puheenjohtaja. Suomen tasavallan presidentti nimittää Suomen Pankin pääjohtajan virkaansa seitsemän vuoden toimikaudeksi. Pääjohtajaksi voidaan sama henkilö nimittää korkeintaan kahdeksi toimikaudeksi, vaikka hän olisi toiminut aikaisemmin johtokunnan jäsenenä. Pääjohtaja on muun johtokunnan ohella velvollinen antamaan säännöllisesti selvityksiä pankkivaltuustolle rahapolitiikan toteuttamisesta ja muusta pankin toiminnasta.
Nykyinen Suomen Pankin pääjohtaja on Olli Rehn.
Suomen Pankin pääjohtaja kuuluu Euroopan keskuspankin neuvostoon.
Suomen pankin pääjohtajat

Vuosina 1812–1816 pankin johdossa oli väliaikainen johtokunnan puheenjohtaja. Vuosina 1817–1840 johtajana toimi johtokunnan vanhin jäsen. Vuodesta 1840 pankinjohtajan nimike on ollut johtokunnan puheenjohtaja eli pääjohtaja.
| nimi | virassa |
| --- | --- |
Sacklén, Claes JohanClaes Johan Sacklén: 1812–1816
Idestam, Carl JohanCarl Johan Idestam: 1817–1820
Lode, Otto HermanOtto Herman Lode: 1820–1827
Winter, Johan GustafJohan Gustaf Winter: 1827–1841
Trapp, Carl WilhelmCarl Wilhelm Trapp: 1841–1853
Born, Axel LudvigAxel Ludvig Born: 1853–1856
Edelheim, Frans IvarFrans Ivar Edelheim: 1856–1858
Blidberg, WilhelmWilhelm Blidberg: 1858–1861
Björkman, Carl IsakCarl Isak Björkman: 1862–1866
Haartman, Victor vonVictor von Haartman: 1866–1870
Florin, AugustAugust Florin: 1870–1875
Troil, Gustaf Samuel vonGustaf Samuel von Troil: 1875–1884
Charpentier, AlfredAlfred Charpentier: 1884–1897
Wegelius, TheodorTheodor Wegelius: 1898–1906
Collan, Clas Herman vonClas Herman von Collan: 1907–1918
Stenroth, OttoOtto Stenroth: 1918–1923
Ramsay, AugustAugust Ramsay: 1923–1924
Ryti, RistoRisto Ryti: 1924–1940, 1944–1945
Rangell, JukkaJukka Rangell: 1943–1944
Tuomioja, SakariSakari Tuomioja: 1945–1955
Fieandt, Rainer vonRainer von Fieandt: 1955–1957
Waris, KlausKlaus Waris: 1957–1967
Koivisto, MaunoMauno Koivisto: 1968–1982
Karjalainen, AhtiAhti Karjalainen: 1982–1983
Kullberg, RolfRolf Kullberg: 1983–1992
Hämäläinen, SirkkaSirkka Hämäläinen: 1992–1998
Vanhala, MattiMatti Vanhala: 1998–2004
Liikanen, ErkkiErkki Liikanen: 2004–2018
Olli Rehn: 2018 alkaen
Whippin

| ”Whippin” Kiiara ft>  Felix Snow |
| --- | --- | --- |

Singlen tiedot
 Äänitetty : 2017
 Julkaistu: 12. huhtikuuta 2017
 Formaatti: digitaalinen lataus
 Tuottaja(t): Felix Snow, INNR CHLD
 Tyylilaji: pop
 Kesto: 02.40
 Levy-yhtiö: Atlantic Records
Kiiaran muut singlet
| ”Heavy” 2017 | ”Whippin” 2017 | ”Complicated” 2017 |
Felix Snown muut julkaisut
| ”Redrum” 2017 | ”Whippin” 2017 |   |
Whippin on yhdysvaltalaisartisti Kiiaran kappale, jolla vierailee myös yhdysvaltalainen musiikkituottaja Felix Snow. Sen julkaisi Atlantic Records digitaalisesti ladattavana singlenä 12. huhtikuuta 2017. Kappaleen ovat sanoittaneet Kiiara, David Singer-Vine sekä Kurtis McKenzie ja sen tuotannosta vastasivat puolestaan Felix Snow sekä INNR CHLD. Kappaleelle on toteutettu myös Colin Tileyn ohjaama musiikkivideo, joka julkaistiin Kiiaran YouTube-kanavalla 8. toukokuuta 2017. Videolla nähdään Kiiara ajamassa erilaisilla kulkuneuvoilla.
"Whippin" menestyi kansainvälisesti hyvin heikosti, sen päästyä singlelistan viidenkymmenen parhaan joukkoon ainoastaan Tšekissä. Myös kriitikot suhtautuivat kappaleeseen pääosin negatiivisesti, monien vertaillessa sitä hänen debyyttisingleen ja kritisoidessa sen hyvin yksinkertaista tuotantoa.
Käännös suomeksi
Väinö Hämäläinen (taidemaalari)

| Väinö Hämäläinen |
| --- | --- |
 Väinö Hämäläinen.
Henkilötiedot
Koko nimi:  Väinö Aleksanteri (Aleksander) Hämäläinen
Syntynyt: 15. heinäkuuta 1876 Helsinki
Kuollut: 20. maaliskuuta 1940 (63 vuotta) Kauniainen
Väinö Aleksanteri (Aleksander) Hämäläinen (15. heinäkuuta 1876 Helsinki – 20. maaliskuuta 1940 Kauniainen) oli suomalainen taidemaalari, graafikko ja kuvittaja.
Hänen öljyvärimaalauksissaan ja grafiikassaan on nähty suomalaisen kuvataiteen kultakauden vaikutteita.
Elämä ja ura

Hämäläisen vanhemmat olivat Helsingin Vanhankirkon urkuri Lauri Hämäläinen ja tämän vaimo Emma o.s. Kekoni. Hänellä oli kolme nuorempaa sisarta. Hänen puolisonsa oli Helmi o.s. Mäkinen. Kun hänen isänsä kuoli 1888, äiti avioitui uudestaan taiteilija Albert Gebhardin kanssa, josta tuli hänelle isäpuoli ja opettaja. Hänen poikansa Lauri Hämäläinen oli myös taiteilija.
Hämäläinen opiskeli Albert Gebhardin johdolla Suomen Taideyhdistyksen piirustuskoulussa 1898–1899. Valmistuttuaan hän matkusti 1900 Ranskaan, jossa opiskeli Pariisissa Académie Colarossissa ja Eugène Carrièren johdolla.
Hän telki kolme opintomatkaa Italiaan vuosina 1901–1904.
Hämäläinen on maalannut alttaritauluja Töysän kirkkoon 1906, Nurmeksen kirkkoon 1913, Nurmon kirkkoon 1914 ja Miehikkälän kirkkoon 1924. Helsingissä Kallion kirkon kastekappelissa on hänen maalauksensa Ristiltäotto. Hänen muita tunnettuja töitään ovat Kanteleensoittaja (1901), Lemminkäinen ja hiiden hirvi (1902), Myllykylä talvella (1906), Vuolenkoski (1910) sekä Heikki Klemetti ja Suomen laulu (1925). Hän oli myös piirtäjä ja kuvittaja.
Väinö Hämäläiselle tärkeä Rautalammin kirkon alttarimaalaus jäi kesken taiteilijan kuoltua 1940. Taulun viimeisteli hänen poikansa, kuvataiteilija Lauri Hämäläinen.
Aleksis Kiven Paimentyttö (1907) on hänen varhaisimpia töitään. Tuberkuloosin Vastustamisyhdistyksen hyväntekeväisyysmerkin hän suunnitteli vuonna 1910. Parhaisiin suomalaisiin kuvakirjoihin luetaan yhä Arvid Lydeckenin Ihmeellinen kalaretki, jossa on Väinö Hämäläisen kuvitus ja myös hänen säveltämiään lauluja. Hän kuvitti myös joululehtiä ja oppikirjoja.
Hämäläinen rakennutti vuosina 1915–1916 kansallisromanttiseen tyyliin tehdyn ateljeehuvilan Oinassaareen Vesijärvelle lähelle Lahtea. Huvilasta oli järvinäköala Vesijärvelle, ja hän maalasi maiseman useisiin teoksiinsa. Hänen lankonsa oli Pekka Halonen, jonka vaikutuksia on nähty hänen töissään.
Kuvataiteen keskusarkistossa on Väinö Hämäläisen 2050 kuvaa käsittävä valokuvakokoelma.
Teoksia

Lukeva mies, 1897
Suomen Pankki, esittäen J. V. Snellmanin patsaan paljastustilaisuutta 12.5.1902
Hiiden hirven hiihto, 1902, esittäen Lemminkäistä
Karjalasta, 1908
Heijastuksia vedessä, 1911
Äiti ja lapsi, 197
Ongella, tuntematon tekovuosi
Taiteilijan vaimo, jonka mallina hänen vaimonsa Helmi
Aamu, 1922, mallina Helmi
Jokimaisema, 1923
Pesijänainen, 1926
Pesijänainen, 1931
Järvimaisema, 1932
Leikkivät pojat, 1933
Aiheesta muualla

Wikimedia Commonsissa on kuvia tai muita tiedostoja aiheesta .
Lohi, Jyrki & Silander, Harri: Väinö Hämäläinen — taidemaalarin elämä.  Helsinki:  Suomalaisen Kirjallisuuden Seura – SKS, 2005.  ISBN 9517466803
Anttonen, Erkki: / Hämäläinen, Väinö (1876–1940). Kansallisbiografia-verkkojulkaisu (maksullinen).  13.10.2004 (päivitetty 10.3.2009). Helsinki:  Suomalaisen Kirjallisuuden Seura.
Väinö Hämäläinen (1876–1940), Taidemaalari, taidegraafikko Oravien aarteita – Jyväskylän taidemuseo. Arkistoitu 18.9.2021. Viitattu 13.9.2020.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Suomi (KANTO)  Yhdysvallat  Alankomaat 
Taiteenala:  Musée d'Orsay  RKD Artists 
Henkilöt:  Kansallisbiografia  Uppslagsverket Finland  Biografiasampo  Ylioppilasmatrikkeli 1853–1899 
Muut:  IdRef
Televisiostudio

Tv-studio, jossa 3 kameraa.
Televisiostudio on televisio-ohjelmien monikameratuotannossa käytettävä tila. Studiokokonaisuuteen kuuluvat varsinaisen studiotilan lisäksi myös tv-ohjaamo, kuva- ja valotarkkaamo (tai kamera- ja valotarkkaamo), äänitarkkaamo sekä joukko muita tiloja, kuten pukuhuoneet, maskeeraus (meikki-) ja mahdollisesti myös lavastepaja.
Studiotila

Tv-studio on varustettu nimenomaan monikamerakalustolla, muunlaista studiotilaa voidaan kutsua vain studioksi, filmistudioksi tai videostudioksi.
Studion lattia on erittäin tasainen, jotta siinä voidaan ajaa kameroilla kuvien tärähtämättä. Seinät on akustoitu, jotta liikaa kaikua ei synny. Seiniä peittävät rissoihin ripustetut pitkät verhot, joitten perusvärit ovat tavallisesti valkoinen, harmaa ja musta. Osaa studion seinistä voi peittää ns. pyöröhorisontti.
Studion seinät voivat olla myös sinisiä, jolloin videokuvassa esiintyjän taustalla olevaan siniseen saadaan erikoisella videotekniikalla leikatuksi toisen kuvalähteen kuva kuten maisema. Tällaista studiota kutsutaan sinistudioksi. Seinien väriksi voidaan valita myös esimerkiksi vihreä.
Studioon rakennetaan lavasteet kutakin ohjelmatuotantoa varten erikseen. Uutisstudioissa käytetään kiinteää lavastusta.
Ohjelmateon aikana studiossa työskentelee esiintyjien lisäksi kameramiehiä, kamera-assistentteja, studio-ohjaajia, järjestäjiä ja rekvisitöörejä eli tarpeistojärjestäjiä, usein myös valaistus- ja äänitarkkailijioita.
Suomen vanhin toiminnassa oleva tv-studio on Ylen Studiotalossa sijaitseva Studio 1.
Ohjaamo

(engl.  Master Control Room, Production Control Room) Studion välittömässä yhteydessä olevista tarkkaamotiloista keskeisin on tv-ohjaamo. Siellä ohjaamon pöydän edessä on monitoripaneeli, minkä kuvamonitoreissa näkyvät kaikkien ohjelmatuotannossa käytettävien kuvalähteiden kuten kameroitten kuvat. Ohjaamon pöydässä sijaitsee videomikseri, mistä valitaan kulloinenkin ohjelmaan menevä eli uloslähtevä kuva. Ohjaamon pöydän ääressä työskentelevät ohjaaja, kuvaussihteeri ja mikseri (miksaaja).
Ohjaamossa voi sijaita myös kuvantallennuslaitteita, kovalevyjä tai kuvanauhureita, joihin tuotettava ohjelma tallentuu tai joista voidaan toistaa ohjelmassa tarvittavat insertit eli etukäteen tehdyt ohjelman osiot.
Ohjaamosta on kuva- ja äänilinjat kaikkiin ohjelmatuotannon kuva- tai äänilähteisiin, joihin on myös komentoyhteydet.
Ohjaamossa voi työskennellä myös tuotantoa valvova ja siitä vastaava tuottaja.
Kamerat ja kuvatarkkaamo

Tv-studiossa on yleensä kiinteästi kahdesta kahdeksaan videokameraan. Joissakin studioissa voidaan tarvittaessa kytkeä lisäkameroita. Kamerat eli kamerapäät on kytketty kaapeleilla tai langattomilla yhteyksillä kuvatarkkaamossa (engl.  Video Control Room ) sijaitseviin kameroitten tarkkailuyksikköihin. Tarkkailuyksiköissä kamerat säädetään televisiotekniikan vaatimalla tavalla ja keskenään samankaltaisiksi, jotta niitten kuvia voidaan leikata keskenään. Kamera ja tarkkailuyksikkö muodostavat yhdessä monikameratuotannossa käytettävän videokameran.
Kameramiehet kuvaavat studiotilassa monikamerajärjestelmän videokameroilla. Kuvatarkkaamossa työskentelevät kuvatarkkailijat.
Valokalusto ja valotarkkaamo

Tv-studiossa on aina kiinteä, suuri valokalusto. Valaisimet on ripustettu katossa sijaitsevaan valosillastoon. Valaisimia on monenlaisia kuten kohdevalaisimia ja tasoitinvalaisimia ja seurantaheittimiä. Taustafondeja tai -verhoja voidaan valaista ramppivaloilla.
Studiotilassa sijaitsevien valaisimien tehoja säädellään valotarkkaamossa (engl.  Lighting Control Room ), mikä yleensä sijaitsee kuvatarkkaamon kanssa samassa tilassa.
Valotarkkaamossa työskentelee valaisijoita ja tavallisesti kuva- ja valototeutuksesta vastaava kuvaaja.
Äänitarkkaamo

(engl.  Audio Control Room ) Äänitarkkaamossa on äänipöytä eli äänimikseri, johon on kytketty kaikki ohjelmatuotannossa käytettävät äänilähteet kuten mikrofonit, musiikki-instrumenttien äänikaapelit, CD-soittimet, levysoittimet, kuvanauhurien äänet jne.
Äänitarkkaamossa työskentelee äänitarkkailijoita ja yleensä myös äänisuunnittelusta vastaava äänisuunnittelija tai musiikkituotannossa musiikkitarkkailija.
Wang Huning

Wang Hunning (2013)
Wang Huning (kiin.: 王沪宁; pinyin: Wáng Hùníng, s. 1955 Shanghai) on kiinalainen poliitikko, politiikan teoreetikko ja Kiinan kommunistisen puolueen jäsen. Wang syntyi vuonna 1955 Shanghaissa ja liittyi puolueen jäseneksi 1984. Wang on puolueen 19. keskushallituksen pysyvän politbyroon jäsen (Kiinan korkein poliittinen elin). Tällä hetkellä Wang johtaa keskushallituksen sihteeristöä, henkisen sivilisaation rakentamisen keskuskomissiota sekä puolueen politiikan tutkimuksen keskusta.
Ura

Wangilla on alempi korkeakoulututkinto ranskan kielestä sekä ylempi korkeakoulututkinto oikeustieteestä. Wang on myös opiskellut Yhdysvalloissa Iowan yliopistossa sekä ollut tutkijavaihdossa Berkeleyn yliopistossa.
Wang työskenteli pitkään arvostetussa Fudanin yliopistossa Shanghaissa oikeustieteen tutkijana, ja valittiin 30-vuotiaana yliopiston professoriksi. Hän toimi myös puoluepolitiikan parissa. Wangin poliittinen ura sai vauhtia vuonna 1995, jolloin Wang siirtyi Pekingiin tutkimusryhmän johtajaksi puolueen politiikan tutkimuksen keskukseen.  Pääkaupungissa Wangin ura eteni vauhdilla. Vuonna 2002 Wang nostettiin puolueen 16. keskuskomitean jäseneksi ja politiikan tutkimuksen keskuksen johtoon. Tänä aikana Wangista muodostui puolueen johtava poliittinen ajattelija ja teoreetikko. Wang on vaikuttanut keskeisesti puolueen virallisen ideologiaan muotoiluun. Wangin käsialaa ovat sekä Xi Jinpingin uuden aikakauden sosialismi, Hu Jintaon tieteellisen kehityksen konsepti sekä Jiang Zeminin kolme edustusta. Wang nousi puolueen politbyrooseen vuonna 2012 ja myöhemmin vuonna 2017 Wang valittiin vallan huipulle politbyroon pysyvään komiteaan.
Wangia pidetään taitavana, muutoskykyisenä poliitikkona. Wang on nykyisen, Xi Jinpingin johtaman hallituksen lisäksi toiminut myös Hu Jintaon ja Jiang Zeminin hallituksissa. Hänellä sanotaan olevan läheiset suhteet kaikkiin elossa oleviin johtajiin.
Aiheesta muualla

The meaning of the man behind China’s ideology (2.11.2017) (englanniksi) (economist.com)
Yi Wang (6.11.2017) Meet the mastermind behind Xi Jinping’s power (arkistoitu via archive.org) (englanniksi) (washingtonpost.com)
王滬寧 (Arkistoitu – Internet Archive) (kiinaksi) (nccu.edu.tw)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Saksa  Israel  Yhdysvallat  Australia  Alankomaat
Whip My Hair

| ”Whip My Hair” Willow Smith |
| --- | --- | --- |

Singlen tiedot
 Albumilta: Knees and Elbows
 Julkaistu: 26. lokakuuta 2010
 Tuottaja(t): Jukebox & Obanga Tim Carter
 Tyylilaji: dancepop
 Kesto: 03.14
 Levy-yhtiö: Roc Nation
Willowin muut singlet
|   | ”Whip My Hair” 2010 | ”21st Century Girl” 2011 |
”Whip My Hair” on yhdysvaltalaisen laulajan Willow Smithin kappale. Kappale julkaistiin debyyttisinglenä hänen julkaisematta jääneeltä Knees and Elbows -studioalbumilta. Kappaleen sanoittivat Janae Rockwell sekä Ronald "Jukebox" Jackson, joista jälkimmäinen myös tuotti kappaleen.
Kappaleen live-esitysten yhteydessä Smith sai mediahuomiota asuistaan, joita vertailtiin Rihannaan, jolta tämä myönsi myöhemmin saaneen musiikillisia vaikutteita. Kappale vuosi sattumalta samana päivänä internetiin kuin Rihannan "Only Girl (In the World)" ja monet mediatalot, mukaan lukien Time, Billboard ja CNN kirjoittivat kappaleesta sen julkaisupäivänä. Kappaletta kehuttiin positiivisesti suhtautuneiden kriitikkojen keskuudessa lapsiystävälliseksi, maailmanlaajuiseksi ilmestykseksi, jonka yhteydessä jotkut kriitikot kutsuivat Smithiä "pikku Rihannaksi". Negatiivisen näkökulman saaneet kriitikot kokivat kappaleen hokeman "raastavaksi" sekä "aivoporan painajaiseksi".
Kappaleen debytoinnin jälkeen ilmoitettiin virallisesti siitä, että Smith on allekirjoittanut sopimuksen Jay-Z:n ja Rock Nationin kanssa. Kappale sai urbaania radiosoittoa 21. syyskuuta 2010. Se julkaistiin digitaalisesti ladattavana 26. lokakuuta 2010. Ennen singlen lähetystä radioon ja virallista julkaisua kappale saavutti merkittäviä listasijoituksia Rap Songs ja Hot R&B/Hip-Hop Songs -listalla. Myöhemmin se saavutti Billboard Hot 100 -listan 11. sijan sekä pääsi Yhdysvaltain R&B-listan viiden parhaan joukkoon. Kappale saavutti sijoituksia kahdenkymmenen parhaan joukosta muutamilla kansainvälisillä markkinoilla, kuten Isossa-Britanniassa, jossa se debytoi listan toisella sijalla päästen myös UK R&B Chartin kärkeen.
Kappaleen musiikkivideolla Smith nähdään elävöittämässä koulua kuin siveltimellä. Kappaleen virallisella remix-versiolla esiintyy brittiläisräppäri Tinie Tempah, ja se julkaistiin 3. tammikuuta 2011. Epävirallinen remix-versio, joka sisältää Nicki Minajin säkeen, tuli nähtäväksi internetissä vuonna 2010. Vierailijan sanoitukset on otettu Pearl Futuren vuonna 2009 julkaistusta kappaleesta "Lookin' at Me".
Warberg IC

Warbergs Innebandy Club 85 (lyh. WIC 85) on vuonna 1985 perustettu ruotsalainen salibandyn erikoisseura Varbergistä. Seurasta käytetään tavallisesti nimitystä Warbergs IC ja numerointi jätetään usein pois. Miesten edustusjoukkue pelaa kaudella 2013–2014 Ruotsin korkeimmalla sarjatasolla Svenska Superliganissa. Joukkueella on neljä Ruotsin mestaruutta ja 3 Euroopan Cupin voittoa.
Saavutukset

Salibandyn Ruotsin mestaruus: 1998, 2005, 2007, 2008
Hopeaa: 2001, 2003, 2009
Pronssia: 1996, 2010